หุ้น12ก.ย.ปิดร่วง21จุด
หุ้น 12 ก.ย.ปิดร่วง 21.54จุดที่ 1,040.83จุด มูลค่าซื้อขาย 22,064.97 ล้านบาท
12 ก.ย. 2554

หุ้น 12 ก.ย.ปิดร่วง 21.54จุดที่ 1,040.83จุด มูลค่าซื้อขาย 22,064.97 ล้านบาท




ตลาดหุ้นวันที่ 12 ก.ย.ดัชนีปิดที่  1,040.83 จุด ลดลง 21.54  จุด หรือ 2.03%  มูลค่าการซื้อขาย 22,064.97 ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน กล่าวว่า หุ้นไทยปรับตัวลงตามตลาดหุ้นทั่วโลกจากความกังวลการแก้ปัญหาหนี้ของประเทศในกลุ่มยุโรป ซึ่งกลัวว่ากรีซจะผิดนัดชำระหนี้ รวมถึงการชะลอตัวของเศรษฐกิจสหรัฐ ส่งผลให้ดัชนีในภูมิภาคเอเชียลดลง 2-4% ซึ่งนักลงทุนยังต้องจับตาการแก้ไขปัญหาหนี้อย่างใกล้ชิด  แม้ล่าสุดกองทุนไอเอ็มเอฟมีแนวโน้มอัดฉีดเงินเข้า แต่ตลาดหุ้นต่างไม่ตอบรับข่าว
แนวโน้มตลาดหุ้นวันพรุ่งนี้ยังขึ้นอยู่กับทิศทางของตลาดหุ้นต่างประเทศ แต่ดูจากสภาพตลาดวันนี้แล้วมีโอกาสที่หุ้นไทยจะอ่อนตัวลงต่อ โดยมีแนวรับที่ 1,025 จุดและ 1,012 จุดตามลำดับ  ส่วนแนวต้าน 1,060 จุด โดยกลยุทธ์การลงทุน แนะนำนักลงทุนสามารถทยอยซื้อตามแนวรับดังกล่าวได้
นอกจากนี้ยังมีรายงานข่าวว่าธนาคารขนาดใหญ่สุด 3 แห่งของฝรั่งเศส ได้แก่ BNP Paribas SA, Societe Generale และ Credit Agricole SA อาจจะถูกมูดี้ส์ปรับลดความน่าเชื่อถือ และคณะกรรมการธนาคารกลางยุโรป (ECB) เจอร์เกน สตาร์ค ประกาศลาออกจากตำแหน่ง และถูกนำไปเชื่อมโยงว่าภายใน ECB อาจมีความขัดแย้งเรื่องนโยบายการซื้อพันธบัตรรัฐบาลเพื่อช่วยประเทศที่มีปัญหาเช่นกลุ่ม PIIGS 
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
BBL มูลค่าการซื้อขาย1,411.87 ล้านบาท  ปิดที่ 150.50 บาท ลดลง 5.50 บาท หรือ -3.53%PTT  มูลค่าการซื้อขาย 1,304.57 ล้านบาท ปิดที่ 314 บาท ลดลง 7 บาท หรือ  -2.18%IVL  มูลค่าการซื้อขาย 1,129.08 ล้านบาท ปิดที่ 36 บาท ลดลง 2 บาท หรือ -5.26%  SCC  มูลค่าการซื้อขาย 1,085.84 ล้านบาท ปิดที่  312 บาท ลดลง 9 บาท หรือ  -2.80%ADVANC มูลค่าการซื้อขาย 1,019.82 ล้านบาท ปิดที่  121 บาท เพิ่มขึ้น 1 บาท หรือ 0.83%